สวัสดีครับคุณ ผมอยากจะมาปรึกษาอาการ ไอ ตอนก่อนนอนทุกคืน ครับซึ้งโดยปกติแล้วช่วงกลางวัน จะมีไอ เล็กน้อยไม่บ่อย แต่ถ้าถึงช่วงเวลานอน จะเริ่ม ไอ แห้งๆบางคืนมีเสมหะเล็กน้อย บางคืนไอหนักจนนอนไม่หลับ พึ่งมีอาการมาประมาณ 2 เดือน ครับมีการสังเกตคือ หากอากาศคืนไหนเย็น จะมีอาการ ไอ หนักกว่าคืนอื่นๆครับปกติจะดื่มน้ำเย็นจากตู้เย็นเลยการทำงานเลิกงานดึก และ ทานอาหาร ก่อนนอน 1 ชั่วโมงปกติจะเปิดพัดลมเป่าที่เท้าทุกคืน คุณช่วยแนะนำวิธีแก้อาการให้ด้วยนะครับ หากให้ดื่มชาอุ่นๆ ก่อนนอน จะดีไหมครับ
สวัสดีค่ะ การวินิจฉัยที่เป็นไปได้1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่คอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง มักมีไข้สูง ปวดเมื่อยตามตัวด้วย4 โรคภูมิแพ้ เช่นภูมิแพ้จมูกจากอากาศหรือฝุ่นควัน อาจมีคัดจมูกร่วมด้วย5 การดื่มน้ำน้อย6 มีหลอดลมอักเสบ7 มีวัณโรคปอด อาจไอเรื้อรัง มีเลือดปน ร่วมกับน้ำหนักลด ไข้ต่ำๆ เหงื่อออกกลางคืน8 กรดไหลย้อน อาจจุกแน่นคอ แสบร้อนกลางอก คลื่นไส้ อาเจียนร่วมด้วยการดูแลตัวเองเบื้องต้น ดื่มน้ำมากๆ สามารถดื่มน้ำอุ่นหรือชาอุ่นๆได้ค่ะ พักผ่อน รับประทานยาลดไข้ในกลุ่มยาพาราเซตามอลได้ จิบยาแก้ไอ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม หลีกเลี่ยงสถานที่ที่แออัดมีฝุ่นควันมากควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย ไอเรื้อรัง และมีเลือดปน เสมหะสีเขียวข้น